ddrg/super_eurlex huggingface dataset:
ΑΠΟΦΑΣΗ ΤΗΣ ΕΠΙΤΡΟΠΗΣ της 18ης Ιουλίου 1991 σχετικά με τη χρηματοδοτική συνεισφορά της Κοινότητας για την εξάλειψη της ψευδοπανώλης των πτηνών στο Ηνωμένο Βασίλειο (Το κείμενο στην αγγλική γλώσσα είναι το μόνο αυθεντικό) (91/416/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την απόφαση 90/424/ΕΟΚ του Συμβουλίου της 26ης Ιουνίου 1990 σχετικά με ορισμένες δαπάνες στον κτηνιατρικό τομέα (1), όπως τροποποιήθηκε από την απόφαση 91/133/ΕΟΚ (2), και ιδίως τα άρθρα 3 και 4,

Εκτιμώντας:

ότι στο Ηνωμένο Βασίλειο εμφανίστηκαν το Μάρτιο, τον Απρίλιο και το Μάιο του 1991 κρούσματα ψευδοπανώλης των πτηνών- ότι η εμφάνιση αυτής της ασθένειας αποτελεί σοβαρό κίνδυνο για τα πουλερικά της Κοινότητας και ότι η Κοινότητα, για να βοηθήσει στην όσο το δυνατόν ταχύτερη εξάλειψη της ασθένειας, έχει τη δυνατότητα να αντισταθμίσει τις προκληθείσες απώλειες-

ότι, μόλις έγινε η επίσημη διάγνωση της ψευδοπανώλης των πτηνών, οι αρχές έλαβαν τα κατάλληλα μέτρα τα οποία περιλαμβάνονται στα μέτρα που απαριθμούνται στο άρθρο 3 παράγραφος 2 της απόφασης 90/424/ΕΟΚ- ότι οι αρχές κοινοποίησαν αυτά τα μέτρα-

ότι πληρούνται οι όροι για τη χρηματοδοτική συνδρομή της Κοινότητας-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το Ηνωμένο Βασίλειο μπορεί να λάβει τη χρηματοδοτική συνδρομή της Κοινότητας για τα κρούσματα της ψευδοπανώλης των πτηνών που εμφανίστηκαν το Μάρτιο, τον Απρίλιο και το Μάιο του 1991. Η χρηματοδοτική συνεισφορά της Κοινότητας είναι:

- το 50 % των δαπανών που πραγματοποίησε το Ηνωμένο Βασίλειο για αποζημιώσει τους ιδιοκτήτες για τη θανάτωση και την καταστροφή των πουλερικών και των προϊόντων των πουλερικών,

- το 50 % των δαπανών που πραγματοποίησε το Ηνωμένο Βασίλειο για τον καθαρισμό, την απεντόμωση και την απολύμανση της εκμετάλλευσης και του εξοπλισμού της,

- το 50 % των δαπανών που πραγματοποίησε το Ηνωμένο Βασίλειο για να αποζημιώσει τους ιδιοκτήτες για την καταστροφή των μολυσμένων ζωοτροφών και του μολυσμένου εξοπλισμού.

Άρθρο 2

Η χρηματοδοτική συμμετοχή της Κοινότητας χορηγείται μετά την υποβολή των δικαιολογητικών εγγράφων.

Άρθρο 3

Η Επιτροπή θα παρακολουθεί την πορεία της ασθένειας και, εάν είναι αναγκαίο, λόγω της εξέλιξης της ασθένειας, θα εγκριθεί νέα απόφαση σύμφωνα με τις διατάξεις που θεσπίζονται στο άρθρο 3 παράγραφος 4 της απόφασης 90/424/ΕΟΚ.

Άρθρο 4

Η παρούσα απόφαση απευθύνεται στο Ηνωμένο Βασίλειο. Βρυξέλλες, 18 Ιουλίου 1991. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 224 της 18. 8. 1990, σ. 19. (2) ΕΕ αριθ. L 66 της 13. 3. 1991, σ. 18.
ΑΠΟΦΑΣΗ ΤΗΣ ΕΠΙΤΡΟΠΗΣ της 4ης Ιουλίου 1991 για την τροποποίηση της οδηγίας 86/77/ΕΟΚ περί εγκρίσεως πράξεων επισιτιστικής βοήθειας που πραγματοποιούνται από οργανισμούς με φιλανθρωπικό σκοπό και οι οποίες εξαιρούνται από την εφαρμογή νομισματικών εξισωτικών ποσών (Το κείμενο στην αγγλική γλώσσα είναι το μόνο αυθεντικό) (91/379/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1677/85 του Συμβουλίου της 11ης Ιουνίου 1985 σχετικά με τα νομισματικά εξισωτικά ποσά στο γεωργικό τομέα (1), όπως τροποποιήθηκε τελευταία από τον κανονισμό (ΕΟΚ) αριθ. 2205/90 (2), και ιδίως το άρθρο 12,

Εκτιμώντας:

ότι ο κανονισμός (ΕΟΚ) αριθ. 3154/85 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1599/90 (4), θεσπίζει τις λεπτομέρειες για τη διοικητική εφαρμογή των νομισματικών εξισωτικών ποσών που εισήχθησαν από τον κανονισμό (ΕΟΚ) αριθ. 1677/85-

ότι οι εξαγωγές προς τις τρίτες χώρες που πραγματοποιούνται στα πλαίσια των πράξεων επισιτιστικής βοήθειας που αναφέρονται στο άρθρο 21 παράγραφος 2 του κανονισμού (ΕΟΚ) αριθ. 3154/85 πρέπει να εξαιρούνται από την εφαρμογή νομισματικών εξισωτικών ποσών όταν οι εξαγωγές αυτές πραγματοποιούνται από οργανισμούς με φιλανθρωπικό σκοπό και εγκεκριμένους σύμφωνα με την κοινοτική διαδικασία-

ότι ορισμένοι οργανισμοί με φιλανθρωπικό σκοπό εγκρίθηκαν από την απόφαση 86/77/ΕΟΚ της Επιτροπής (5), όπως τροποποιήθηκε τελευταία από την απόφαση 91/230/ΕΟΚ (6)-

ότι και άλλοι οργανισμοί μπορούν να θεωρηθούν ως οργανισμοί με φιλανθρωπικό σκοπό με βάση την έγκρισή τους σύμφωνα με τις διατάξεις της εθνικής νομοθεσίας- ότι η "Feed the Children" μπορεί να θεωρηθεί ως οργανισμός αυτού του τύπου-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη όλων των σχετικών επιτροπών διαχείρισης,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Ο οργανισμός με φιλανθρωπικό σκοπό "Feed the Children" προστίθεται στο παράρτημα της οδηγίας 88/77/ΕΟΚ, με ισχύ από τις 17 Ιουνίου 1991.

Άρθρο 2

Η παρούσα απόφαση απευθύνεται στο Ηνωμένο Βασίλειο. Βρυξέλλες, 4 Ιουλίου 1991. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 164 της 24. 6. 1985, σ. 6. (2) ΕΕ αριθ. L 201 της 31. 7. 1990, σ. 9. (3) ΕΕ αριθ. L 310 της 21. 11. 1985, σ. 9. (4) ΕΕ αριθ. L 151 της 15. 6. 1990, σ. 29. (5) ΕΕ αριθ. L 76 της 21. 3. 1986, σ. 54. (6) ΕΕ αριθ. L 100 της 20. 4. 1991, σ. 41.
ΑΠΟΦΑΣΗ ΤΗΣ ΕΠΙΤΡΟΠΗΣ της 24ης Ιουνίου 1991 με την οποία εξουσιοδοτείται η Γαλλική Δημοκρατία να προβεί σε ενδοκοινοτική επιτήρηση των εισαγωγών υφασμάτων από βαμβάκι καταγωγής Βραζιλίας ( Το κείμενο στη γαλλική γλώσσα είναι το μόνο αυθεντικό ) ( 91/347/ΕΟΚ )

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 115 πρώτο εδάφιο,

την απόφαση 87/433/ΕΟΚ της Επιτροπής της 22ας Ιουλίου 1987 σχετικά με τα μέτρα επιτήρησης και προστασίας τα οποία τα κράτη μέλη δύνανται να εξουσιοδοτηθούν να λάβουν κατ' εφαρμογή του άρθρου 115 της συνθήκης ΕΟΚ ( 1 ), και ιδίως τα άρθρα 1 και 2,

Εκτιμώντας :

ότι στις 11 Ιουνίου 1991 η γαλλική κυβέρνηση υπέβαλε αίτηση βάσει του άρθρου 2 της απόφασης 87/433/ΕΟΚ, για να της επιτραπεί να προβεί σε ενδοκοινοτική επιτήρηση των εισαγωγών υφασμάτων από βαμβάκι της κατηγορίας 2 που έχουν τεθεί σε ελεύθερη κυκλοφορία στα άλλα κράτη μέλη -

ότι η εισαγωγή στην Κοινότητα ορισμένων κλωστοϋφαντουργικών προϊόντων, συμπεριλαμβανομένων των εν λόγω προϊόντων, καταγωγής Βραζιλίας αποτέλεσε αντικείμενο συμφωνίας μεταξύ της Κοινόττηας και αυτής της χώρας - ότι στο πλαίσιο της συμφωνίας αυτής η Βραζιλία δεσμεύτηκε να λάβει τα αναγκαία μέτρα για να περιορίσει τις εξαγωγές της προς την Κοινότητα μέχρις ενός ορισμένου ανωτάτου ορίου που κατανέμεται μεταξύ των κρατών μελών -

ότι η Επιτροπή εξέτασε τα στοιχεία που προσκόμισαν οι γαλλικές αρχές μαζί με αυτή την αίτηση, βάσει των κριτηρίων που καθορίζονται στην απόφαση 87/433/ΕΟΚ -

ότι εξέτασε ειδικότερα αν οι εισαγωγές μπορούσαν να αποτελέσουν αντικείμενο μέτρων ενδοκοινοτικής επιτήρησης κατά την έννοια του άρθρου 2 της απόφασης 87/433/ΕΟΚ, στην περίπτωση που προσκομιστούν αποδείξεις σχετικά με τις αναφερθείσες οικονομικές δυσκολίες και με τον κίνδυνο στρέβλωσης του εμπορίου -

ότι αυτή η εξέταση έδειξε ότι υπήρχε αυτός ο κίνδυνος και ότι πρέπει να εξασφαλιστεί πλήρης ενημέρωση σχετικά με τις προβλεπόμενες ενδοκοινοτικές εισαγωγές με σκοπό να διαπιστωθεί εγκαίρως κάθε επικίνδυνη εξέλιξη -

ότι, κατά συνέπεια, πρέπει να επιτραπεί στη Γαλλική Δημοκρατία να υποβάλει, μέχρι τις 31 Δεκεμβρίου 1991, τις εν λόγω εισαγωγές σε ενδοκοινοτική επιτήρηση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ :

Άρθρο 1

Επιτρέπεται στη Γαλλική Δημοκρατία να υποβάλει, μέχρι τις 31 Δεκεμβρίου 1991, σύμφωνα με το άρθρο 2 της απόφασης 87/433/ΕΟΚ, σε ενδοκοινοτική επιτήρηση τα ακόλουθα προϊόντα καταγωγής Βραζιλίας που έχουν τεθεί σε κυκλοφορία στα άλλα κράτη μέλη .

- Περιγραφή των εμπορευμάτων

Υφάσματα από βαμβάκι εκτός από τα υφάσματα με ύφανση γάζας, φλοκωτά σπογγώδους μορφής, είδη κορδελοποιίας, βελούδο, πλούσες, υφάσματα φλοκωτά, υφάσματα σενίλλης, τούλια και υφάσματα βροχιδωτά με κόμπους

- Κατηγορία : 2 .

Άρθρο 2

Η παρούσα απόφαση εφαρμόζεται μέχρι τις 31 Δεκεμβρίου 1991 .

Άρθρο 3

Η παρούσα απόφαση απευθύνεται στη Γαλλική Δημοκρατία . Βρυξέλλες, 24 Ιουνίου 1991 . Για την Επιτροπή

Frans ANDRIESSEN

Αντιπρόεδρος

( 1 ) ΕΕ αριθ . L 238 της 21 . 8 . 1987, σ . 26 .
ΑΠΟΦΑΣΗ ΤΟΥ ΣΥΜΒΟΥΛΙΟΥ της 29ης Απριλίου 1991 σχετικά με τη σύναψη του πρωτοκόλλου που παρατείνει το πρώτο στάδιο της συμφωνίας συνδέσεως μεταξύ της Ευρωπαϊκής Οικονομικής Κοινότητας και της Μάλτας (91/246/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 238,

τη σύσταση της Επιτροπής,

τη σύμφωνη γνώμη του Ευρωπαϊκού Κοινοβουλίου (1),

Εκτιμώντας:

ότι πρέπει να εγκριθεί το πρωτόκολλο που παρατείνει το πρώτο στάδιο της συμφωνίας συνδέσεως μεταξύ της Ευρωπαϊκής Οικονομικής Κοινότητας και της Μάλτας (2), που υπογράφηκε στη Βαλέττα, στις 5 Δεκεμβρίου 1970,

ΑΠΟΦΑΣΙΖΕΙ:

Άρθρο 1

Το πρωτόκολλο που παρατείνει το πρώτο στάδιο της συμφωνίας συνδέσεως μεταξύ της Ευρωπαϊκής Οικονομικής Κοινότητας και της Μάλτας, εγκρίνεται εξ ονόματος της Κοινότητας.

Το κείμενο του πρωτοκόλλου επισυνάπτεται στην παρούσα απόφαση.

Άρθρο 2

Ο πρόεδρος του Συμβουλίου προβαίνει, εξ ονόματος της Κοινότητας, στη γνωστοποίηση που προβλέπεται στο άρθρο 2 του πρωτοκόλλου (3). Λουξεμβούργο, 29 Απριλίου 1991. Για το Συμβούλιο

Ο Πρόεδρος

R. GOEBBELS

(1) Γνώμη που διατυπώθηκε στις 17 Απριλίου 1991 (δεν έχει ακόμα δημοσιευθεί στην Επίσημη Εφημερίδα). (2) ΕΕ αριθ. L 61 της 14. 3. 1971, σ. 2. (3) Βλέπε σελίδα 68 της παρούσας Επίσημης Εφημερίδας.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 14ης Μαΐου 1991 για το διορισμό μέλους της Οικονομικής και Κοινωνικής Επιτροπής ( 91/253/ΕΟΚ, Ευρατόμ )

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 193 και 195,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως τα άρθρα 165 έως 167,

τη σύμβαση σχετικά με ορισμένα κοινά όργανα των Ευρωπαϊκών Κοινοτήτων, και ιδίως το άρθρο 5,

την απόφαση του Συμβουλίου της 24ης Σεπτεμβρίου 1990 σχετικά με το διορισμό των μελών της Οικονομικής και Κοινωνικής Επιτροπής για την περίοδο που τελειώνει στις 20 Σεπτεμβρίου 1994 ( 1 ),

Εκτιμώντας ότι μια θέση μέλους της προαναφερόμενης Επιτροπής έμεινε κενή κατόπιν της παραίτησης του κ . Heinz-Adolf Hoersken, η οποία γνωστοποιήθηκε στο Συμβούλιο στις 11 Φεβρουαρίου 1991 -

Έχοντας υπόψη τις υποψηφιότητες που υπέβαλε η Μόνιμη Αντιπροσωπεία της Γερμανίας στις 11 Μαρτίου 1991 -

Αφού έλαβε την ευνοϊκή γνώμη της Επιτροπής των Ευρωπαϊκών Κοινοτήτων,

ΑΠΟΦΑΣΙΖΕΙ : Άρθρο μόνο Ο κ . Alexander von Schwerin διορίζεται μέλος της Οικονομικής και Κοινωνικής Επιτροπής σε αντικατάσταση του κ . Heinz-Adolf Hoersken για το υπόλοιπο της θητείας του, δηλαδή μέχρι τις 20 Σεπτεμβρίου 1994 . Βρυξέλλες, 14 Μαΐου 1991 . Για το Συμβούλιο

Ο Πρόεδρος

J . F . POOS ( 1 ) ΕΕ αριθ . L 290 της 23 . 10 . 1990, σ. 13 .
ΑΠΟΦΑΣΗ ΤΟΥ ΣΥΜΒΟΛΙΟΥ της 15ης Απριλίου 1991 για τη σύναψη της συμφωνίας υπό μορφήν εγκεκριμένου πρακτικού μεταξύ της Ευρωπαϊκής Οικονομικής Κοινότητας και της Αυστραλίας που αποτέλεσε αντικείμενο διαπραγματεύσεων βάσει του άρθρου ΧΧVΙΙΙ της ΓΣΔΕ σχετικά με ορισμένα γεωργικά προϊόντα ( 91/243/EOK )

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας :

ότι η Αυστραλία, σύμφωνα με το άρθρο ΧΧVΙΙΙ της Γενικής Συμφωνίας Δασμών και Εμπορίου ( ΓΣΔΕ ), γνωστοποίησε την πρόθεσή της να τροποποιήσει ή να αποσύρει τις δασμολογικές παραχωρήσεις για ορισμένα γεωργικά προϊόντα των οποίων η Κοινότητα είναι ο κύριος προμηθευτής ή για τα οποία έχει το δικαίωμα να αρχίσει διαπραγματεύσεις -

ότι η Επιτροπή διεξήγαγε τις διαπραγματεύσεις με την Αυστραλία, βάσει του άρθρου ΧΧVΙΙΙ της ΓΣΔΕ - ότι έφθασε σε ικανοποιητική συμφωνία με τη ΓΣΔΕ - ότι είναι λοιπόν σκόπιμο να εγκριθεί η συμφωνία αυτή,

ΑΠΟΦΑΣΙΖΕΙ : Άρθρο 1 Η συμφωνία υπό μορφήν εγκεκριμένου πρακτικού μεταξύ της Ευρωπαϊκής Οικονομικής Κοινότητας και της Αυστραλίας, η οποία αποτέλεσε αντικείμενο διαπραγματεύσεων βάσει του άρθρου ΧΧVΙΙΙ της ΓΣΔΕ σχετικά με ορισμένα γεωργικά προϊόντα, εγκρίνεται εξ ονόματος της Κοινότητας.

Το κείμενο της συμφωνίας επισυνάπτεται στην παρούσα απόφαση .

Άρθρο 2 Ο Πρόεδρος του Συμβουλίου γνωστοποιεί στην Αυστραλία την προβλεπόμενη από την συμφωνία έγκριση .

Λουξεμβούργο, 15 Απριλίου 1991 .

Για το Συμβούλιο

Ο Πρόεδρος

J . F . POOS
ΑΠΟΦΑΣΗ ΤΟΥ ΣΥΜΒΟΥΛΙΟΥ της 25ης Φεβρουαρίου 1991 σχετικά με τη σύναψη συμφωνίας συνεργασίας μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας για ένα πρόγραμμα έρευνας και ανάπτυξης της Ευρωπαϊκής Οικονομικής Κοινότητας στον τομέα της εφαρμοσμένης μετρολογίας και της χημικής ανάλυσης (BCR) (91/124/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

ιΕχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 130 Ο παράγραφος 2,

την πρόταση της Επιτροπής (1),

Σε συνεργασία με το Ευρωπαϊκό Κοινοβούλιο (2),

ιΕχοντας υπόψη τη γνώμη της Οικονομικής και Κοινωνικής Επιτροπής (3),

Εκτιμώντας:

ότι με την απόφαση 88/418/ΕΟΚ (4) το Συμβούλιο θέσπισε ένα πρόγραμμα έρευνας και ανάπτυξης της Ευρωπαϊκής Οικονομικής Κοινότητας, στον τομέα της εφαρμοσμένης μετρολογίας και της χημικής ανάλυσης (1988 έως 1992) 7 ότι το άρθρο 4 της εν λόγω απόφασης εξουσιοδοτεί την Επιτροπή να διαπραγματευθεί συμφωνίες με τρίτες χώρες και ιδιαίτερα με τις ευρωπαϊκές αυτές χώρες που έχουν συνάψει συμφωνίες-πλαίσια για επιστημονική και τεχνολογική συνεργασία με την Κοινότητα με στόχο να εξασφαλισθεί η ολική ή μερική συνεργασία τους με το πρόγραμμα 7

ότι με την απόφαση 87/177/ΕΟΚ (5) το Συμβούλιο ενέκρινε τη σύναψη, εκ μέρους της Ευρωπαϊκής Οικονομικής Κοινότητας, της συμφωνίας-πλαισίου για την επιστημονική και τεχνολογική συνεργασία μεταξύ των Ευρωπαϊκών Κοινοτήτων και, μεταξύ άλλων, με την Ελβετική Συνομοσπονδία 7

ότι πρέπει να εγκριθεί η συμφωνία συνεργασίας μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας για ένα πρόγραμμα έρευνας και ανάπτυξης

της Ευρωπαϊκής Οικονομικής Κοινότητας στον τομέα της εφαρμοσμένης μετρολογίας και της χημικής ανάλυσης (BCR),

ΑΠΟΦΑΣΙΖΕΙ:

Άρθρο 1

Η συμφωνία συνεργασίας μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας για ένα πρόγραμμα έρευνας και ανάπτυξης της Ευρωπαϊκής Οικονομικής Κοινότητας στον τομέα της εφαρμοσμένης μετρολογίας και της χημικής ανάλυσης εγκρίνεται με το παρόν για λογαριασμό της Κοινότητας.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου προβαίνει στη γνωστοποίηση που προβλέπεται στο άρθρο 11 της συμφωνίας.

Βρυξέλλες, 25 Φεβρουαρίου 1991.

Για το Συμβούλιο

Ο Πρόεδρος

J.-C. JUNCKER

(1) EE ariu. C 148 thw 16. 6. 1990, s. 43.

(2) EE ariu. C 284 thw 12. 11. 1990, s. 77 kai apσfash thw 24hw Ianozarνoz 1991 (den ιxei akσma dhmosiezueν sthn Epνshmh Efhmerνda).

(3) EE ariu. C 31 thw 6. 2. 1991, s. 35.

(4) EE ariu. L 206 thw 30. 7. 1988, s. 29.

(5) EE ariu. L 71 thw 14. 3. 1987, s. 29.
ΑΠΟΦΑΣΗ ΤΗΣ ΕΠΙΤΡΟΠΗΣ της 4ης Φεβρουαρίου 1991 για την τροποποίηση της απόφασης 90/183/Ευρατόμ, ΕΟΚ, με την οποία επιτρέπεται στην Ιρλανδία να μη λαμβάνει υπόψη ορισμένες κατηγορίες δραστηριοτήτων και να χρησιμοποιεί κατά προσέγγιση εκτιμήσεις κατά τον υπολογισμό της βάσης των ιδίων πόρων που προέρχονται από το φόρο επί της προστιθέμενης αξίας ( Το κείμενο στην αγγλική γλώσσα είναι το μόνο αυθεντικό ) ( 91/85/ΕΟΚ, Ευρατόμ )

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας,

τον κανονισμό ( ΕΟΚ, Ευρατόμ ) αριθ . 1553/89 του Συμβουλίου της 29ης Μαΐου 1989 για το ομοιόμορφο καθεστώς είσπραξης των ιδίων πόρων που προέρχονται από το φόρο επί της προστιθέμενης αξίας (1 ), και ιδίως το άρθρο 13,

Εκτιμώντας :

ότι, κατ' εφαρμογή του άρθρου 28 παράγραφος 3 της έκτης οδηγίας 77/388/ΕΟΚ του Συμβουλίου της 17ης Μαΐου 1977 για την εναρμόνιση των νομοθεσιών των κρατών μελών σχετικά με τους φόρους κύκλου εργασιών - κοινό σύστημα φόρου προστιθέμενης αξίας : ενιαία φορολογική βάση ( 2 ), που στο εξής ονομάζεται "έκτη οδηγία", τα κράτη μέλη μπορούν να συνεχίσουν να απαλλάσσουν ή να φορολογούν ορισμένες δραστηριότητες και ότι οι δραστηριότητες αυτές πρέπει να λαμβάνονται υπόψη κατά τον καθορισμό της βάσης των ιδίων πόρων ΦΠΑ -

ότι, από την 1η Ιανουαρίου 1990, η δυνατότητα που έχουν τα κράτη μέλη να συνεχίσουν να φορολογούν ή να απαλλάσσουν ορισμένες δραστηριότητες που αναφέρονται στα παραρτήματα Ε και ΣΤ της έκτης οδηγίας καταργείται κατ' εφαρμογή του άρθρου 1 σημείο 1 παράγραφος 1 και σημείο 2 στοιχείο α ) της οδηγίας 89/465/ΕΟΚ ( 3 ) και ότι, κατά συνέπεια, πρέπει να καταργηθούν οι άδειες που χορηγούνται για το σκοπό αυτό από την Επιτροπή για τον καθορισμό της βάσης των ιδίων πόρων ΦΠΑ -

ότι, βάσει του κανονισμού ( ΕΟΚ, Ευρατόμ ) αριθ . 1553/89, από το οικονομικό έτος 1989, η Επιτροπή, όσον αφορά την Ιρλανδία, εξέδωσε την απόφαση 90/183/Ευρατόμ, ΕΟΚ ( 4 ), με την οποία επιτρέπεται στην Ιρλανδία να μη λαμβάνει υπόψη ορισμένες κατηγορίες δραστηριοτήτων και να χρησιμοποιεί κατά προσέγγιση εκτιμήσεις κατά τον υπολογισμό της βάσης των ιδίων πόρων που προέρχονται από τον ΦΠΑ -

ότι, δεδομένου ότι από την 1η Ιανουαρίου 1990, η Ιρλανδία απαλλάσσει από τον ΦΠΑ τις δραστηριότητες που αναφέρονται στο παράρτημα Ε σημείο 14 της έκτης οδηγίας, από την ημερομηνία αυτή θα πρέπει να καταργηθεί η δυνατότητα να μη λαμβάνονται υπόψη αυτές οι κατηγορίες δραστηριοτήτων για τον υπολογισμό της βάσης ΦΠΑ -

ότι η συμβουλευτική επιτροπή ιδίων πόρων ενέκρινε την έκθεση η οποία περιλαμβάνει τις γνώμες των μελών της σχετικά με την παρούσα απόφαση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ : Άρθρο 1

Η παράγραφος 2 του άρθρου 1 της απόφασης 90/183/Ευρατόμ, ΕΟΚ καταργείται από το οικονομικό έτος 1989 . Άρθρο 2

Η παρούσα απόφαση απευθύνεται στην Ιρλανδία . Βρυξέλλες, 4 Φεβρουαρίου 1991 . Για την Επιτροπή

Peter SCHMIDHUBER

Μέλος της Επιτροπής ( 1 ) ΕΕ αριθ . L 155 της 7 . 6 . 1989, σ . 9 . ( 2 ) ΕΕ αριθ . L 145 της 13 . 6 . 1977, σ . 1 . ( 3 ) ΕΕ αριθ . L 226 της 3 . 8 . 1989, σ . 21 . ( 4 ) ΕΕ αριθ . L 99 της 19 . 4 . 1990, σ . 35 .
ΑΠΟΦΑΣΗ ΤΗΣ ΕΠΙΤΡΟΠΗΣ της 6ης Φεβρουαρίου 1991 για τις περιοχές τις οποίες αφορά το άρθρο 3 παράγραφος 2 του κανονισμού ( ΕΟΚ ) αριθ . 2506/88 του Συμβουλίου που θεσπίζει κοινοτικό πρόγραμμα υπέρ των περιοχών που έχουν θιγεί από την αναδιάρθρωση των ναυπηγείων ( πρόγραμμα Renaval ) ( Το κείμενο στην ισπανική γλώσσα είναι το μόνο αυθεντικό ) ( 91/91/ΕΟΚ )

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό ( ΕΟΚ ) αριθ . 2506/88 του Συμβουλίου της 26ης Ιουλίου 1988 που θεσπίζει κοινοτικό πρόγραμμα υπέρ των περιοχών που έχουν θιγεί από την αναδιάρθρωση των υπουργείων ( πρόγραμμα Renaval ) ( 1 ), και ιδίως το άρθρο 3 παράγραφος 2,

Εκτιμώντας :

ότι το άρθρο 3 παράγραφος 2 προβλέπει ότι το κοινοτικό πρόγραμμα μπορεί να εφαρμοσθεί στις περιοχές που πληρούν τους όρους που ορίζονται στο άρθρο 3 παράγραφος 1 στοιχεία α ) και β )-

ότι το ενδιαφερόμενο κράτος μέλος πρέπει να προτείνει τις περιοχές στις οποίες μπορεί να εφαρμοσθεί το κοινοτικό πρόγραμμα και ότι το Βασίλειο της Ισπανίας υπέβαλε πρόταση στην Επιτροπή όσον αφορά τις επαρχίες La Coruna και Pontevedra ( Comunidad Autonoma de Galicia ) και την επαρχία Vizcaya ( Comunidad Autonoma del Pais Vasco )-

ότι οι περιοχές αυτές πληρούν τους προαναφερθέντες πληρούμενους όρους,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ : Άρθρο 1

Οι επαρχίες La Coruna και Pontevedra ( Comunidad Autonoma de Galicia ) και Vizcaya ( Comunidad Autonoma del Pais Vasco ) πληρούν τους όρους που ορίζονται στο άρθρο 3 παράγραφος 1 στοιχεία α ) και β ) του κανονισμού ( ΕΟΚ ) αριθ . 2506/88 . Ως εκ τούτου, το κοινοτικό πρόγραμμα που θεσπίζει ο εν λόγω κανονισμός εφαρμόζεται στις περιοχές αυτές . Άρθρο 2

Η παρούσα απόφαση απευθύνεται στο Βασίλειο της Ισπανίας . Βρυξέλλες, 6 Φεβρουαρίου 1991 . Για την Επιτροπή

Bruce MILLAN

Μέλος της Επιτροπής ( 1 ) ΕΕ αριθ . L 225 της 15 . 8 . 1988, σ. 24 .
ΑΠΟΦΑΣΗ ΤΗΣ ΕΠΙΤΡΟΠΗΣ της 28ης Ιανουαρίου 1991 σχετικά με τη χρηματοδοτική συνεισφορά της Κοινότητας για την εξάλειψη της λοιμώδους πλευροπνευμονίας των βοοειδών στην Ισπανία ( Το κείμενο στην ισπανική γλώσσα είναι το μόνο αυθεντικό ) ( 91/70/ΕΟΚ )

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

την απόφαση 90/424/ΕΟΚ του Συμβουλίου της 26ης Ιουνίου 1990 σχετικά με ορισμένες δαπάνες στον κτηνοτροφικό τομέα ( 1 ), και ιδίως τα άρθρα 3 και 4,

Εκτιμώντας :

ότι στην Ισπανία εμφανίστηκαν τον Σεπτέμβριο του 1990 κρούσματα λοιμώδους πλευροπνευμονίας των βοοειδών - ότι η εμφάνιση αυτής της ασθένειας αποτελεί σοβαρό κίνδυνο για τα βοοειδή της Κοινότητας και ότι η Κοινότητα, για να βοηθήσει στην όσο το δυνατόν ταχύτερη εξάλειψη της ασθένειας, έχει τη δυνατότητα να αντισταθμίσει τις προκληθείσες απώλειες -

ότι, μόλις έγινε η επίσημη διάγνωση της λοιμώδους πλευροπνευμονίας των βοοειδών, οι ισπανικές αρχές έλαβαν τα κατάλληλα μέτρα τα οποία περιλαμβάνονται στα μέτρα που απαριθμούνται στο άρθρο 3 παράγραφος 2 της απόφασης 90/424/ΕΟΚ - ότι οι ισπανικές αρχές κοινοποίησαν τα μέτρα αυτά -

ότι πληρούνται οι όροι για τη χρηματοδοτική συνδρομή της Κοινότητας -

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1

Η Ισπανία μπορεί να λάβει τη χρηματοδοτική συνδρομή της Κοινότητας για τα κρούσματα της λοιμώδους πλευροπνευμονίας των βοοειδών που εμφανίστηκαν τον Σεπτέμβριο του 1990 . Η χρηματοδοτική συνεισφορά της Κοινότητας αντιπροσωπεύει :

- το 50 % των δαπανών που πραγματοποίησε η Ισπανία για να αποζημιώσει τους ιδιοκτήτες για τη θανάτωση και ενδεχομένως την καταστροφή των βοοειδών και των προϊόντων των βοοειδών,

- το 50 % των δαπανών που πραγματοποίησε η Ισπανία για τον καθορισμό, την απεντόμωση και την απολύμανση της εκμετάλλευσης και του εξοπλισμού της,

- το 50 % των δαπανών που πραγματοποίησε η Ισπανία για να αποζημιώσει τους ιδιοκτήτες για την καταστροφή των μολυσμένων ζωοτροφών και του μολυσμένου εξοπλισμού . Άρθρο 2

Η χρηματοδοτική συμμετοχή της Κοινότητας χορηγείται μετά την υποβολή των δικαιολογητικών εγγράφων . Άρθρο 3

Η Επιτροπή παρακολουθεί την πορεία της ασθένειας και, εάν είναι αναγκαίο, ανάλογα με την εξέλιξη της ασθένειας, εγκρίνει νέα απόφαση σύμφωνα με τις διατάξεις του άρθρου 3 παράγραφος 4 της απόφασης 90/424/ΕΟΚ . Άρθρο 4

Η παρούσα απόφαση απευθύνεται στο Βασίλειο της Ισπανίας . Βρυξέλλες, 28 Ιανουαρίου 1991 . Για την Επιτροπή

Ray MAC SHARRY

Μέλος της Επιτροπής ( 1 ) ΕΕ αριθ . L 224 της 18 . 8 . 1990, σ. 19 .